בתאריך ה- 4/4/2013 יתקיים מפגש תעסוקה המיועד בעיקר לסטודנטים לתואר ראשון בהתמחות במימון בשנה השנייה והשלישית ללימודיהם. מפגש התעסוקה, שיעסוק בנושא קריירה בתחום הפיננסי, הינו יוזמה משותפת של המחלקה למימון בבית הספר למנע"ס ושל המרכז לניהול קריירה.
המפגש עתיד להתקיים בתאריך ה- 4/4/2013 בין השעות 14:00-16:30. במסגרת המפגש יתקיימו הרצאות מעניינות של אנשים מהתעשייה ואף סיפור אישי של בוגרת המחלקה, שהינה כיום משווקת פנסיונית בחברת הפניקס. בין ההרצאות שיועברו במפגש זה תתקיים הרצאה בנושא "מסלולי קריירה בבית השקעות" על ידי גב' דינה ניב, מנהלת משאבי אנוש בבית ההשקעות אלטשולר שחם; הרצאה בנושא "מבחני הרשות לניירות ערך" על ידי עו"ד נועם שפטלר, מנכ"ל קבוצת אורין-שפטלר השכלה פיננסית ואף הרצאה בנושא "תפקידו של הכלכלן", שתועבר על ידי גלעד פלג, מנהל הכספים של חט' השיווק בחברת יוניליוור ישראל. את סבב ההרצאות, תחתום, כאמור, בסיפור אישי, לירון מיטלמן, בוגרת ביה"ס בהתמחויות מימון ומערכות מידע, שהינה כיום משווקת פנסיונית בחברת הפניקס.